கேள்வி: டோனி பெர்னாண்டஸ் - தாயார் எனா பெர்னாண்டஸ் என்பது என்ன?
பதில்: டோனியின் தாயார் எனா பெர்னாண்டஸ் மலாக்காவைச் சேர்ந்த போர்த்துக்கீசர்-ஆசியக் கலப்பு (கிறிஸ்தாங்கு இனம்) வம்சாவழியினர். ஓர் இசைக்கலை ஆசிரியர். மலேசியாவில் அவர் ''டப்பர்வேர்'' எனும் நெகிழிப் பாண்டங்களை விற்பனை செய்யும் வியாபாரத் துறையிலும் இருந்தார். டோனி பெர்னாண்டசுக்கு 16 வயதாக இருக்கும் போது அவருடைய தாயார் இறந்து போனார். தாயாரின் இறப்பு டோனி பெர்னாண்டசைப் பெரிதும் பாதித்தது. அதனால் அவர் வெளி உலகத் தொடர்புகளை முற்றாக ஒதுக்கினார். தன் முழு கவனத்தை படிப்பிலும் பணம் சம்பாதிப்பதிலும் திசை திருப்பினார்.
கேள்வி: டோனி பெர்னாண்டஸ் - பிரித்தானிய அரசியாரின் விருது என்பது என்ன?
பதில்: ஐக்கிய இராச்சியத்தின் இரண்டாம் எலிசபெத், டோனி பெர்னாண்டஸுக்கு சி.பி.இ. ''(Commander of the Order of the British Empire)'' எனும் பிரித்தானிய உயர் விருதை வழங்கிச் சிறப்பித்துள்ளார். பிரிட்டனுக்கும் மலேசியாவுக்கும் இடையில் வர்த்தக, கல்வித் தொடர்புகளை மேம்படுத்துவதற்கு அவர் ஆற்றிய சேவைகளைப் பாராட்டும் வகையில் அந்த விருது வழங்கப்பட்டது. ’ஏர் ஏசியா, ட்யூன் குழுமம், லோட்டஸ் டீம் ஆகியவற்றில் உள்ள என் அனைத்துப் பங்காளிகளும் நண்பர்களும் ஊழியர்களும் வழங்கிய கடின உழைப்பு, உறுதி, விடா முயற்சி ஆகியவற்றுக்குக் கிடைத்துள்ள அங்கீகாரம் அது’ என்று டோனி பெர்னாண்டஸ் கூறியுள்ளார்.
கேள்வி: டோனி பெர்னாண்டஸ் - மலேசிய விருதுகள் என்பது என்ன?
பதில்: * மலேசியப் பேரரசரின் டான் ஸ்ரீ, டத்தோ ஸ்ரீ விருதுகள் * மலேசியாவின் சிறந்த தலைமை நிர்வாக அதிகாரி (''Malaysian CEO of the Year 2003'') * மலேசியா, நெகிரி செம்பிலான் மாநில சுல்தானின் டத்தோ விருது * மலேசியா, பகாங் மாநில சுல்தானின் டத்தோ விருது 2007 * மலேசியா, பகாங் மாநில சுல்தானின் டத்தோ ஸ்ரீ விருது 2008 * மலேசிய தொழிநுட்பப் பல்கலைக்கழகத்தின் கௌரவ முனைவர் விருது (''Honorary Doctorate from Universiti Teknologi Malaysia (UTM) 2010.'')